

**Azaum tavaszi és nyári programjai - 2023**

A római tábor és az újonnan elkészül főépület mára egy olyan szabadidős komplexummá vált, ahol a település lakói és a településre érkezők egyedülálló kikapcsolódási lehetőséget, és egy csodálatos rendezvényhelyszínt találnak. A Római ünnepeket idéző rendezvények, esküvők és fotózások, családi és gyermekprogramok kicsiknek és nagyoknak, csoportos vezetett túrák, csapatépítők - megannyi színes esemény várja szeretettel önöket Almásfüzítőn.

Animátoraink segítségével beöltözhetnek római katonának, részesévé válhatnak a múltnak. Megkóstolhatják az ókor finom ételeit és megismerkedhetnek a korabeli szokásokkal – Pannónia provincia hétköznapi életével.

Azaum, Magyarországon egyedülálló módon, mutatja be a római világot a VR (virtual reality) és az AR (Augmented Reality) technológia segítségével. A résztvevők kiterjesztett valóságban építhetik fel az ARkhé Római Tábort; a virtuális valóságba belépve járhatják végig a római kori labirintust, hogy megtudják az Azaum maszkjának a titkát; vagy ismerhetik meg a római formák történetét a 3D kirakó segítségével. Óriás interaktív 3D érintő kijelző az épület központi helyén helytörténeti áttekintőt mutat be látványos megoldással, képek, videók megjelenítésével.

A számítógépes terminálok és az izgalmas installáció az Azaumban állomásozó lovas katonák megjelenését és hadi jelvényeit mutatja be. A kiállítás elemei és az Azaum honlapja egy összefüggő rendszert alkotnak, így a kiállótérben megjelenő információkon túl a QR kódok segítségével további tudás birtokába juthatnak a látogatók. További funkció, hogy az interaktív ismeretszerzés során a részvevők egyedileg vagy egy csoport tagjaként vehetnek részt a játékban, ahol egymással „harcolhatnak” a legjobb teljesítményért a résztvevők.

**Eseménynaptár:**

**2023/05/06 –** TAVASZÜNNEP - FLORALIA

**2023/06/17** - TŰZÜNNEP - VULCANALIA

**2023/07/03** -07 – Gyermektábor I. turnus

**2023/07/17** – 17 – Gyermektábor II. turnus

**2023/07/31 -2023/08/04 – Gyermektábor III. turnus**

*Copyright ©2021 Almásfüzitő Község Önkormányzata, Minden jog fenntartva.*  
  
Ezt a levelet azért küldtem, mert feliratkozott a hírlevelünkre.

Amennyiben nem kíván több levelet kapni tőlünk kérem, [kattintson ide a leiratkozáshoz.](mailto:azaum@almasfuzito.hu?subject=leiratkozás hírlevélről)